rejauldu/bengali-wikipedia huggingface dataset:
থুটা হাঙ্গর (বৈজ্ঞানিক নাম:Carcharhinus macloti) () হচ্ছে  কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০১  আরও দেখুন  বাংলাদেশের মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:১৮৩৯-এ বর্ণিত মাছ
মোজো হল এক প্রকারের অঙ্গারযুক্ত কোমল পানীয়, যা ২০০৬ সাল থেকে বাংলাদেশে উৎপাদিত হয়। এটি প্রধানত বাংলাদেশ ও মালয়েশিয়া, ইয়েমেন, সিঙ্গাপুর, ভুটান, ওমান, কাতার ও সংযুক্ত আরব আমিরাতসহ বিশ্বের প্রায়  ৪৭টি  দেশের বিভিন্ন হোটেল-রেস্তোরাঁ, জেনারেল বা ডিপার্টমেন্টাল স্টোর, ভেন্ডিং মেশিনসহ বিভিন্ন স্থানে বিক্রি হয়। ২০২৩ সালে ইস্রায়েল–হামাস যুদ্ধের সময় মোজো ইসরাইলীয় হামলায় নির্যাতিত ফিলিস্তিনিদের আর্থিক সহায়তার আশ্বাস দেওয়ার ফলে বাংলাদেশীয় বাজারে এটির ব্যাপক চাহিদা তৈরি হয় এবং এরপর থেকে মোজো এবং অন্যান্য বিদেশী কোমল পানীয়ের মাঝে এক ধরণের প্রতিদ্বন্দ্বিতা শুরু হয়। ফিলিস্তিন ইস্যুতে বাংলাদেশে কোকাকোলাসহ অন্যান্য বিদেশী কোমল পানীয় বয়কটের স্বীকার হওয়ার ফলে মোজো দেশীয় বাজারে ব্যাপক প্রভাব বিস্তারে সক্ষম হয়।   ইতিহাস  মোজো আনুষ্ঠানিকভাবে ২০০৬ সালে চালু হয় এবং এটি আকিজ গ্রুপের সহ-প্রকল্প আকিজ ফুড অ্যান্ড বেভারেজ লিমিটেড (AFBL) দ্বারা তৈরি করা হয়েছে। ১৪৩০ বঙ্গাব্দের (২০২৩ খ্রি.) পহেলা বৈশাখ আকিজ হাউসে মোজো তার ১৭তম জন্মদিন উদযাপন করে। প্রতি বছর বাংলা নববর্ষের প্রথম দিনে মোজোর জন্ম-দিন পালন করা হয়।   মোজো শুধুমাত্র অভ্যন্তরীণভাবে উৎপাদন ও বিতরণ করে না; বিদেশেও রপ্তানি ও বিতরণ করে। আকিজ ফুড অ্যান্ড বেভারেজ লিমিটেড (এএফবিএল) তার মোজো, লেমু এবং স্পিড ব্র্যান্ডের কোমল পানীয়সমূহ মালয়েশিয়া, ইয়েমেন, সিঙ্গাপুর, ভুটান, ওমান, কাতার এবং সংযুক্ত আরব আমিরাতে রপ্তানি শুরু করেছে। এসব এছাড়াও বর্তমান বিশ্বের ৪৭টি দেশে মোজো রপ্তানি করা হয়।    অন্যান্য ফ্লেভার   নাগা মোজো   তথ্যসূত্র   বিষয়শ্রেণী:কোমল পানীয় বিষয়শ্রেণী:২০০৬-এ প্রবর্তিত পণ্য বিষয়শ্রেণী:বাংলাদেশের পানীয় কোম্পানি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। কপিরাইটের সমস্যা বিদ্যমান ~মহীন (আলাপ) ০৮:১৩, ১১ জুলাই ২০২৩ (ইউটিসি) দারিদ্র্য ও শিশুশ্রম   – (অপসারণের প্রস্তাবনা দেখুনলগ দেখুন) () নিবন্ধটিতে প্রথমত কপিরাইটের সমস্যা বিদ্যমান এবং যেহেতু পাঠ্যপুস্তক থেকে কপি করা হয়েছে তাই নিবন্ধের রচনাশৈলী পাঠ্যপুস্তকের ন্যায়। রচনা সংশোধন করা না হলে বর্তমান অবস্থায় নিবন্ধটি অপসারণযোগ্য। — হাসিব (আলাপ) ২০:৩৭, ৪ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সমরকন্দ অঞ্চল (সমরখন্দ অঞ্চল) (, ) হলো উজবেকিস্তানের সবচেয়ে জনবহুল প্রদেশ। এই প্রদেশটি দেশটির কেন্দ্রস্থলে জারাফশান নদী উপত্যকায় অবস্থিত। এটি তাজিকিস্তান, নাভোই প্রদেশ, জিজাখ প্রদেশ এবং কাশকাদারয় প্রদেশ দ্বারা পরিবেষ্টিত। এর আয়তন ১৬,৭৭৩ বর্গকিলোমিটার। ২০২২ সালের হিসাব অনুসারে এখানকার আনুমানিক লোকসংখ্যা ছিলো ৪০,৩১,৩২৪ জন, যাদের ৬৩ শতাংশই গ্রামীণ এলাকায় বসবাস করে।  ১৪টি জেলা এবং ২টি জেলা পর্যায়ের শহর নিয়ে গঠিত সমরকন্দ প্রদেশটি ১৯৩৮ সালের ১৫ জানুয়ারিতে প্রতিষ্ঠিত হয়Information about the Samarqand Region , www.samarqand.uz , accessed on 2007-07-21. এই প্রদেশের রাজধানী সমরকন্দ (২০২১ সালে আনুমানিক লোকসংখ্যা ছিলো ৫,৫১,৭০০ জন)। অন্যান্য প্রধান শহরের মধ্যে রয়েছে বুলুংগুর, জুমা, ইশতিখজন, কাট্টাকুরগান, উরগুট এবং অক্টোশ।  এর জলবায়ু সাধারণ শুষ্ক মহাদেশীয় জলবায়ু প্রকৃতির।  left|thumb|কাশকাদারয় প্রদেশ হতে সমরকন্দ প্রদেশে প্রবেশ পথ।  তাসখন্দের  পর সমরকন্দ হলো উজবেকিস্তানের দ্বিতীয় বৃহত্তম অর্থনীতি, বিজ্ঞান এবং সাংস্কৃতিক কেন্দ্র। ইনস্টিটিউট অব এট দি একাডেমি অব সায়েন্সেস অব দ্য রিপাবলিক অব উজবেকিস্থান সমরকন্দে অবস্থিত। অঞ্চলটির ইউনেস্কো বিশ্ব ঐতিহ্য স্থান স্থাপত্য স্তম্ভ সমরকন্দকে আন্তর্জাতিক পর্যটকদের নিকট উজবেকিস্তানের সবচেয়ে বড় আকর্ষণ হিসেবে বিবেচিত হয়।  thumb|সমরকন্দ  সমরকন্দ অঞ্চলটি মার্বেল, গ্রানাইট, চুনাপাথর, কার্বনেট এবং চক -এর মতো নির্মাণ সামগ্রী জাতীয় প্রাকৃতিক সম্পদে সমৃদ্ধ। অঞ্চলটির প্রধান কৃষিকর্ম হলো তুলা এবং খাদ্যশস্য উৎপাদন, মদ তৈরি এবং রেশম চাষ। এখানকার সর্বাধিক ব্যস্ত শিল্পকারখানার মধ্যে রয়েছে যানবাহনের অতিরিক্ত যন্ত্রাংশ উৎপাদন ও সংযোজন জাতীয় ধাতব দ্রব্যের প্রক্রিয়াজাতকরণ, খাদ্য প্রক্রিয়াজাতকরণ, বস্ত্রবয়ন এবং সিরামিক শিল্প।  ৪০০ কিলোমিটারের অধিক রেলপথ এবং ৪,১০০ কিলোমিটারের অধিক ভূমিস্থিত সড়কপথ সহ প্রদেশটিতে উন্নত যোগাযোগ ব্যবস্থা বিদ্যমান রয়েছে। প্রদেশটির টেলিযোগাযোগ অবকাঠামোও উন্নত।   প্রশাসনিক বিভাগ  thumb|right|300px|সমরকন্দ অঞ্চলের জেলাসমূহ।  সমরকন্দ অঞ্চলে ১৪টি জেলা এবং ২টি জেলাপর্যায়ের নগর সমরকন্দ এবং কাট্টাকুরগান রয়েছে।    জেলার নাম  জেলার রাজধানী  ১ বুলাংগুর জেলা  বুলাংগুর ২ ইশতিজন জেলা  ইশতিজন  3 Jomboy District  Jomboy 4 Kattakurgan District  Payshanba 5 Qoʻshrabot District  Qoʻshrabot 6 Narpay District  Oqtosh 7 Nurobod District  Nurobod 8 Oqdaryo District   Loyish 9 Paxtachi District   Ziyovuddin 10 Payariq District  Payariq 11 Pastdargʻom District   Juma ১২ সমরকন্দ জেলা   গুলোবোড ১৩ টয়লোক জেলা  টয়লোক ১৪ উরগুট জেলা  উরগুট   তথ্যসূত্র    বহিঃসংযোগ     বিষয়শ্রেণী:উজবেকিস্তানের প্রশাসনিক অঞ্চল
নাবিল গরিব একজন মার্কিন ব্যবসায়ী। তিনি রাষ্ট্রপতি এবং প্রধান নির্বাহী কর্মকর্তা এবং ৩০ ই এপ্রিল ২০০২ থেকে ১২ নভেম্বর ২০০৮ এর মধ্যে এমইএমসি- র পরিচালনা পর্ষদের সদস্য ছিলেন। List of Public Companies Worldwide, Letter - Businessweek - BusinessweekMEMC Announces Resignation of Ceo Nabeel Gareeb - BusinessWire   শিক্ষা  গরিব ২৫ বছর আগে পাকিস্তান থেকে মার্কিন যুক্তরাষ্ট্রে পাড়ি জমান। তিনি ক্লেরামন্ট গ্র্যাজুয়েট স্কুল থেকে ইঞ্জিনিয়ারিং ম্যানেজমেন্টে স্নাতকোত্তর ডিগ্রি এবং হার্ভে মুড কলেজ থেকে প্রকৌশল বিভাগে স্নাতক ডিগ্রি অর্জন করেছেন। The Most Powerful Person You Know Nothing About - St. Louis Magazine - November 2008 - St. Louis, Missouri   পেশা  এমইএমসি-তে যোগদানের পূর্বে তিনি দশ বছরের জন্য ইন্টারন্যাশনাল রেকটিফায়ার কর্পোরেশনে কাজ করেছিলেন, বিদ্যুৎ সেমিকন্ডাক্টর সরবরাহকারী, যেখানে তিনি চিফ অপারেটিং অফিসার হয়েছিলেন।   কৃতিত্ব  ২০০৭ সালে ফোর্বসের সংকলিত তালিকার মতে, গরিব মার্কিন যুক্তরাষ্ট্রে সর্বাধিক বেতনের সিইও ছিলেন।  তিনি শীর্ষ ২৫ সর্বোচ্চ বেতনের পুরুষদের মধ্যে নিজেকে তালিকাভুক্ত করেছেন। 25 Highest-paid men - Nabeel Gareeb (24) - FORTUNE ফোর্বস তাকে জানিয়েছে যে "৪৩ বছরের পুরানো নির্বাহী সেমিকন্ডাক্টরের মধ্যে ১ নম্বরে রয়েছে"। #6 Nabeel Gareeb - Forbes.com   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:মার্কিন প্রধান নির্বাহী বিষয়শ্রেণী:পাকিস্তানি তড়িৎ প্রকৌশলী
হরিশচন্দ্রপুর রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি গুরুত্বপূর্ণ রেলওয়ে স্টেশন। এটি ভারতের পশ্চিমবঙ্গ রাজ্যের মালদা জেলার হরিচন্দ্রপুরে জাতীয় সড়ক ৮১ এর পাশে অবস্থিত। হরিশ্চন্দ্রপুর রেলওয়ে স্টেশনে এক্সপ্রেস ট্রেনের সংখ্যা সহ মোট ৩৪টি ট্রেন থামে। এই স্টেশনটি হরিশ্চন্দ্রপুর I এবং হরিশ্চন্দ্রপুর II কমিউনিটি ডেভেলপমেন্ট ব্লক পরিষেবা প্রদান করে।   ট্রেন   এই রেলওয়ে স্টেশন থেকে পাওয়া প্রধান ট্রেনগুলি নিম্নরূপ:   শিয়ালদহ-আলিপুরদুয়ার কাঞ্চন কন্যা এক্সপ্রেস  ডিব্রুগড় হাওড়া কামরূপ এক্সপ্রেস  কলকাতা-রাধিকাপুর এক্সপ্রেস  হাওড়া কাটিহার এক্সপ্রেস  শিয়ালদহ সহর্ষ হাটে বাজার এক্সপ্রেস  কলকাতা-জোগবানী এক্সপ্রেস  কলকাতা-হলদিবাড়ি ইন্টারসিটি এক্সপ্রেস  শিলিগুড়ি-বালুরঘাট এক্সপ্রেস   তথ্যসূত্র   বিষয়শ্রেণী:মালদা জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ১৭:১৭, ২৬ ফেব্রুয়ারি ২০২৩ (ইউটিসি) সুভাষ চন্দ্র নাথ   – (অপসারণের প্রস্তাবনা দেখুনলগ দেখুন) () নিবন্ধে উল্লেখিত ব্যক্তি WP:শিল্পী বা WP:GNG অনুযায়ী উল্লেখযোগ্য নন, নিবন্ধে শুধুমাত্র একটি প্রাথমিক উৎস ও আরেকটি ওয়েবসাইটের লিংক করা হয়েছে তাছাড়া উল্লেখিত পুরস্কারগুলোর কোনটাই জাতীয় কিংবা আন্তর্জাতিক পর্যায়ের নয়। —শাকিল (আলাপ · অবদান) ১৬:৫৯, ১৮ ফেব্রুয়ারি ২০২৩ (ইউটিসি)  @MdsShakil  - Nazrul Islam Nahid (আলাপ) ০৪:২৪, ১৯ ফেব্রুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
{{তথ্যছক ব্যক্তি | birth_name = টিমথি ডোনাল্ড কুক | image = Visit of Tim Cook to the European Commission - P061904-946789.jpg | image_size = | caption = টিম কুক | birth_date =  | birth_place = রবার্টসডেল, আলাবামা, যুক্তরাষ্ট্র | death_date = | death_place = | occupation = সিইও, অ্যাপল ইনকর্পোরেটেড | alma_mater = আবার্ন বিশ্ববিদ্যালয় | boards = অ্যাপলনাইকি (২০০৫—বর্তমান) | net worth = $৭৮৫মিলিয়ন | signature = Tim_Cook_Signature.svg | signature_size = 120px }}টিমথি ডোনাল্ড কুক বা টিম কুক' হলেন একজন আমেরিকান ব্যবসায়ী ও অ্যাপল ইনকর্পোরেটেড এর প্রধান নির্বাহী কর্মকর্তা। কুক ১৯৯৮ সালে অ্যাপল ইনকর্পোরেটেডের ওয়ার্ল্ড ওয়াইড অপারেশনে সিনিয়র ভাইস প্রেসিডেন্ট হিসেবে যোগদান করেন। তিনি অ্যাপলের ওয়ার্ল্ড ওয়াইড সেলসে নির্বাহি ভাইস প্রেসিডেন্ট হিসেবেও কাজ করেছেন এবং স্টিভ জবসের প্রধান নির্বাহি থাকাকালে তিনি অ্যাপল ইনকর্পোরেটেডের চিফ অপারেটিং অফিসার হিসেবে কর্মরত ছিলেন। স্টিভের মৃত্যুর পর টিম কুক অ্যাপলের প্রধান নির্বাহী কর্মকর্তা হিসেবে কাজ শুরু করেন। এর আগে স্টিভ জবস অসুস্থ থাকাকালীল সময়ে কুক ভারপ্রাপ্ত প্রধান নির্বাহি হিসেবে কাজ করেছে।  ২০১২ সালের শুরুতে অ্যাপল ইনকর্পোরেটেডের পরিচালনা পর্ষদের সদস্যরা টিম কুককে অ্যাপলের ১০ লক্ষ শেয়ার পুরস্কার হিসেবে প্রদান করে। এই সকল শেয়ার ২০১৬ থেকে ২০২১ পর্যন্ত কার্যকর হবে। ২০১২ সাল পর্যন্ত অ্যাপল টিম কুককে প্রায় ৩৭৮ মিলিয়ন মার্কিন ডলার প্রদান করেছে যা তাকে ইতিহাসে সবচেয়ে বেশি পারিশ্রমিকপ্রাপ্ত নির্বাহিদের মধ্যে শীর্ষে নিয়ে গেছে।   প্রাথমিক জীবন  টিম কুক যুক্তরাষ্ট্রের এয়লাবামায় বেড়ে ওঠেন। তার বাবা ছিলেন শিপইয়ার্ডের একজন কর্মী এবং মা ছিলেন গৃহিণী। কুক রবার্টসডেল হাই স্কুল থেকে স্নাতক ডিগ্রি লাভ করেন এবং ১৯৮২ সালে আবার্ন বিশ্ববিদ্যালয় থেকে শিল্পও প্রকৌশলে বিএসসি ডিগ্রী লাভ করেন। তিনি ১৯৮৮ সালে ডিউক বিশ্ববিদ্যালয় থেকে এমবিএ ডিগ্রি অর্জন।  কর্মজীবন   ব্যক্তিজীবন   তথ্যসূত্র    বহিঃসংযোগ    Tim Cook at Apple  Tim Cook at The New York Times''  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন প্রযুক্তির প্রধান কার্যনির্বাহী বিষয়শ্রেণী:অ্যাপল ইনকর্পোরেটেড কার্যনির্বাহী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:মার্কিন যুক্তরাষ্ট্রের এলজিবিটিকিউ ব্যবসায়ী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:অবার্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন শতকোটিপতি বিষয়শ্রেণী:অ্যাপল ইনকর্পোরেটেডের পরিচালক বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বেউলা বন্ডি (; ৩ মে ১৮৮৯ - ১১ জানুয়ারি ১৯৮১) একজন মার্কিন চরিত্রাভিনেত্রী ছিলেন। তাকে প্রায়ই মাতৃস্থানীয় চরিত্রে অভিনয় করতে দেখা গেছে, যদিও তিনি অন্যান্য অসংখ্য চরিত্রে অভিনয় করেছেন। তিনি শিশু অবস্থায় মঞ্চে তার অভিনয় জীবন শুরু করেন। ১৯২৫ সালে ব্রডওয়ে মঞ্চে  স্ট্রিট সিন নাটক দিয়ে নিজেকে অভিনেত্রী হিসেবে প্রতিষ্ঠা করেন এবং এই নাটকের ১৯৩১ সালের চলচ্চিত্র সংস্করণেও একই চরিত্রে অভিনয় করেন।  ১৯৩০-এর দশকের তিনি অসংখ্য চলচ্চিত্রে পার্শ্ব চরিত্রে অভিনয় করেন এবং তন্মধ্যে দ্য গর্জিয়াস হাসি (১৯৩৬) ও অভ হিউম্যান হার্টস (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি অভ হিউম্যান হার্টস, ভিভাশাস লেডি, মিস্টার স্মিথ গোজ টু ওয়াশিংটন (১৯৩৯) ও ইট্‌স আ ওয়ান্ডারফুল লাইফ চলচ্চিত্রে জেমস স্টুয়ার্টের মায়ের ভূমিকায় অভিনয় করেন। ১৯৩০-এর দশক থেকে ১৯৫০-এর দশক পর্যন্ত হলিউডে তিনি তার কর্মজীবনের শীর্ষে অবস্থান করলেও তিনি অবসরে যাননি। তিনি শেষ জীবন পর্যন্ত অভিনয় চালিয়ে যান এবং ১৯৭৬ সালে ৮৭ বছর বয়সে দ্য ওয়ালটন্স-এ অতিথি চরিত্রে অভিনয় করে একটি প্রাইমটাইম এমি পুরস্কার অর্জন করেন।  প্রারম্ভিক জীবন বন্ডি ১৮৮৯ সালের ৩রা মে ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা আব্রাহাম ও. বন্ডি একজন লেখক ও আবাসন ব্যবসায়ের সাথে জড়িত ছিলেন এবং মাতা ইভা সুজানা (জন্মনাম: মার্বেল)। যখন তার বয়স তিন, তার পরিবার ইন্ডিয়ানা অঙ্গরাজ্যের ভালপারাইসোয় চলে যান। বন্ডি সাত বছর বয়সে ভালপারাইসোর মেমোরিয়াল অপেরা হাউজে লিটল লর্ড ফন্টলেরয় নাটকে সড্রিক এরল চরিত্রে অভিনয়ের মধ্য দিয়ে মঞ্চে তার অভিনয় জীবন শুরু করেন। তিনি ১৯০৭ সালে ফ্রান্সেস শিমার একাডেমি (পরবর্তীকালে শিমার কলেজ) থেকে পড়াশোনা সমাপ্ত করেন, এবং পরবর্তীকালে ভালপারাইসো বিশ্ববিদ্যালয় থেকে বাগ্মিতা বিষয়ে ১৯১৬ সালে স্নাতক এবং ১৯১৮ সালে স্নাতকোত্তর ডিগ্রি অর্জন করেন।  মৃত্যু বন্ডি ১৯৮১ সালের ১১ই জানুয়ারি ৯১ বছর বয়সে তার বিড়ালের উপর হোঁচট খেয়ে পড়ে পাঁজরে আঘাত পেয়ে মৃত্যুবরণ করেন।  বেতার উপস্থিতি  বছর অনুষ্ঠান পর্ব সূত্র ১৯৫২ স্টারস ইন দ্য এয়ার "অন বরোড টাইম"    তথ্যসূত্র  আরও পড়ুন      বহিঃসংযোগ  Great Character Actors  বিষয়শ্রেণী:১৮৮৯-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ইন্ডিয়ানার অভিনেত্রী বিষয়শ্রেণী:ক্যালিফোর্নিয়ায় দুর্ঘটনায় মৃত্যু বিষয়শ্রেণী:ভালপারাইসো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:শিমার কলেজের প্রাক্তন শিক্ষার্থী বিষয়শ্রেণী:নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:এমি পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:ক্যালিফোর্নিয়ায় দুর্ঘটনাজনিত মৃত্যু বিষয়শ্রেণী:১৮৮৮-এ জন্ম
যোগেন্দ্র নাথ হাজরিকা (; ) অসমের প্রাক্তন মুখ্যমন্ত্রী। ১৯৭৯ সনের ৪ সেপ্টেম্বর তারিখে গোলাপ বরবরা মুখ্যমন্ত্রী পদ থেকে পদত্যাগ করার পর তিনি অসমের মুখ্যমন্ত্রীর পদে অধিস্থিত হন।   জন্ম ও শিক্ষা ১৯২৪ সনের ফেব্রুয়ারি মাসে অসমের ডিব্রুগড় জেলার পুরণি থোংগীয়া নামক স্থানে যোগেন্দ্র নাথ হাজরিকা জন্মগ্রহণ করেন। ডিব্রুগড়  থেকেই তিনি শৈশব কালের শিক্ষা গ্রহণ করেন। ১৯৪৯ সনে তিনি কলকাতা বিশ্ববিদ্যালয় থেকে স্নাতকোত্তর ডিগ্রী লাভ করেন ও সেখান থেকেই আইনের ডিগ্রী লাভ করেন। রাজনৈতিক জীবন যোগেন্দ্র নাথ হাজরিকা ছাত্রজীবন থেকেই রাজনীতির সহিত জড়িত ছিলেন। ১৯৫১-৫২ সনে তিনি প্রোভিশ্যনল পার্লামেন্টরীর সদস্য হওয়া ছাড়াও ১৯৫২ সন থেকে ১৯৬২ সন পর্যন্ত প্রধানমন্ত্রীর বহিঃপরিক্রমা দপ্তরের সংসদী সচিব ছিলেন। ১৯৫২ সন থেকে ১৯৫৭ সন, ১৯৬২ সন থেকে ১৯৬৭ সন পর্যন্ত তিনি ডিব্রুগড় লোকসভা সমষ্টির সদস্য ছিলেন। ১৯৬২ সনে তিনি ভারতীয় সংসদের প্রতিনিধি হিসেবে সোভিয়েট রাশিয়া ভ্রমণ করেছিলেন। সেই সময়ের প্রধানমন্ত্রী জওহরলাল নেহেরুর সংসদী সচিবরুপে তার সম্পর্ক ঘনিষ্ঠ হয়ে উঠেছিল।  ১৯৭৮ সনের নির্বাচনে জনতা পার্টির প্রার্থীরুপে যোগেন্দ্র নাথ হাজরিকা দুলিয়াজান সমষ্টি থেকে নির্বাচিত হয়েছিলেন  ও ২১ মার্চ তারিখে অধ্যক্ষ হিসেবে নিযুক্তি দেওয়া হয়। ১৯৭৯ সনের ৪ সেপ্টেম্বর তারিখে তিনি জনতা দলের অধ্যক্ষ পদ থেকে পদত্যাগ করেন। তারপর তিনি অসম জনতা দলে যোগদান করেন ও সেই দলের নেতা হিসেবে নির্বাচিত হয়।  মুখ্যমন্ত্রী পদে ১৯৭৯ সনের ৪ সেপ্টেম্বর তারিখে  গোলাপ বরবরা পদত্যাগ করেন। ১৯৭৯ সনের ৯ সেপ্টেম্বর তারিখে যোগেন্দ্র নাথ হাজরিকা মুখ্যমন্ত্রী পদের শপথ গ্রহণ করেন। তার সরকার গঠনের কিছুদিন পর অসম সংকটের সন্মুখীন হয়। ফলে ১৯৭৯ সনের ১২ ডিসেম্বর তারিখে অসমে রাষ্ট্রপতি শাসন চালু হয়। মৃত্যু ১৯৯৭ সনের ৩০ সেপ্টেম্বর তারিখে যোগেন্দ্র নাথ হাজরিকার মৃত্যু হয়।  তথ্যসূত্র  বিষয়শ্রেণী:আসামের মুখ্যমন্ত্রী বিষয়শ্রেণী:১৯২৪-এ জন্ম বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:জনতা পার্টির মুখ্যমন্ত্রী বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:আসামের লোকসভা সদস্য বিষয়শ্রেণী:আসাম বিধানসভার সদস্য ১৯৭৮-১৯৮৩ বিষয়শ্রেণী:ডিব্রুগড় জেলার ব্যক্তি বিষয়শ্রেণী:আসাম বিধানসভার স্পিকার
176x176px|দিলীপকুমার বিরাজী ঠাকুর|থাম্ব দিলীপকুমার বিরাজী ঠাকুর (জন্ম: ১ জুন ১৯৫৯) গুজরাতের পাটন জেলার একজন ভারতীয় রাজনীতিবিদ। তিনি বর্তমানে মুখ্যমন্ত্রী বিজয় রুপানীর নেতৃত্বাধীন গুজরাত সরকারের শ্রম ও কর্মসংস্থান, দুর্যোগ ব্যবস্থাপনা, দেবস্থান এবং তীর্থযাত্রা বিকাশ মন্ত্রী।  তিনি গুজরাত বিধানসভায় পাটন জেলার চানসমা নির্বাচনী এলাকার প্রতিনিধিত্ব করেন। Candidate Profile   পাদটীকা   বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:পাটন জেলার ব্যক্তি বিষয়শ্রেণী:গুজরাতের রাজ্য মন্ত্রিপরিষদের মন্ত্রী বিষয়শ্রেণী:গুজরাত বিধানসভার সদস্য ২০১২-২০১৭ বিষয়শ্রেণী:গুজরাত বিধানসভার সদস্য ২০১৭-২০২২
ব্যক্তি Ojibwe মানুষ Ojibweg ভাষা Ojibwemowin দেশ Ojibwewaki ওজিবুয়ে, ওজিবুয়া, চিপ্পেওয়া, বা সওলটু হল একটি এনিশিনাবে মানুষ যা কিনা হল বর্তমানের দক্ষিণ কানাডা এবং উত্তর মধ্যপশ্চিম মার্কিন যুক্তরাষ্ট্র । মার্কিন যুক্তরাষ্ট্রে, মূল-নিবাসী আমেরিকান জনগণদের মধ্যে তাদের পঞ্চম বৃহত্তম জনসংখ্যা আছে, ডিনে, চারাগি, চকটো এবং অছেঠি শাকোয়ি-দের দ্বারা শুধুমাত্র সংখ্যায় অতিক্রান্ত। কানাডায় তারা দ্বিতীয় বৃহত্তম প্রথম জাতি জনসংখ্যা, শুধুমাত্র ক্রি দ্বারা অতিক্রান্ত। তারা রিও গ্র্যান্ডের উত্তরের বহুসংখ্যক আদিবাসী জনগোষ্ঠীর মধ্যে অন্যতম।   ওজিবুয়ে মানুষেরা পরম্পরাগতভাবে আলগোংকিন ভাষা পরিবারের একটি শাখা এনিশাবেমোয়িন-এ কথা বলে। তারা অংশ তিন আগুন পরিষদ এবং এনিসিনাবেগ, যার মধ্যে রয়েছে আলগোংকিন, নিপিসিং, ওজি-ক্রি, ওউডাওয়া এবং পটাউটামি। ঐতিহাসিকভাবে সওলটু শাখার মাধ্যমে; তারা আয়রন কনফেডারেসির একটি অংশ ছিল; যার দরুন তারা ক্রি, অ্যাসিনিবাইন এবং মেটিসের সঙ্গে যুক্ত হয়ে যায়।   ওজিবুয়ে জনসংখ্যা হল প্রায় ৩,২০,০০০জন; যার মধ্যে , ১,৭০,৭৪২জন মার্কিন যুক্তরাষ্ট্রে বসবাস করে, এবং প্রায় ১,৬০,০০০জন কানাডায় বসবাস করে। মার্কিন যুক্তরাষ্ট্রে ৭৭,৯৪০জন মূলজাতি ওজিবুয়ে আছে; ৭৬,৭৬০জন সওলটু; ৮,৭৭০জন মিসিসায়ুগা আছে, যারা ১২৫টি ব্যান্ডে সংগঠিত। কানাডায়, তারা পশ্চিম কুইবেক থেকে পূর্ব ব্রিটিশ কলম্বিয়া পর্যন্ত বাস করে।  ওজিবুয়ে-রা ভুজগাছের বাকলের নৌকা, ভূজগাছের বাকলের লিপি, খনন, তামার বাণিজ্য এবং তার সাথে বুনো ধান এবং ম্যাপল সিরাপ-এর জন্য। সবিশেষ এবং জটিল ঘটনা, কিংবদন্তি, গানগুলো, মানচিত্র, স্মৃতি, জ্যামিতি এবং গণিতবিদ্যা-র রক্ষক হিসাবে মাডাউয়িন সমাজ যথেষ্ট সম্মানিত।  ওজিবুয়ে ভূমিসমূহ ইউরোপীয় শক্তি এবং কানাডা দ্বারা উপনিবেশিত হয়েছে। ক্ষতিপূরণ, জমির সংরক্ষণ এবং পরম্পরাগত অধিকারগুলো বজায় রাখার প্রতিশ্রুতির বদলে ওজিবুয়েরা ঔপনিবেশিক নেতাদের সঙ্গে তাদের জমির সমর্পণের চু্ক্তি স্বাক্ষর করেছিল। অনেক ইউরোপীয় ঔপনিবেশিকেরা ওজিবুয়ে-দের পৈতৃক ভূমিতে বসবাস করা শুরু করে।    ব্যুৎপত্তি    Exonym এই Anishinaabe দলের জন্য Ojibwe (: Ojibweg বহুবচন) হয়। এই নামটি সাধারণভাবে "ওজিবওয়া" বা "ওজিবওয়ে" হিসাবে আঙ্গিকযুক্ত। "Chippewa" নামটি একটি বিকল্প anglicization। যদিও সাহিত্যে অনেক বৈচিত্র বিদ্যমান, মার্কিন যুক্তরাষ্ট্রে "চিপেওয়া" বেশি প্রচলিত এবং কানাডায় "ওজিবওয়ে" প্রাধান্য পায়, কিন্তু উভয় দেশেই প্রতিটি পদ ব্যবহৃত হয়। বিংশ শতাব্দীর শেষের দিক থেকে কানাডা এবং মার্কিন যুক্তরাষ্ট্র জুড়ে অনেক ওজিবুয়ে সম্প্রদায়ের মধ্যে, আরো সদস্যরা সাধারণ নাম অনিশিনাবে (-জি) ব্যবহার করছেন ।   তথ্যসূত্র   বিষয়শ্রেণী:আলবার্টার প্রথম জাতি বিষয়শ্রেণী:ম্যানিটোবার প্রথম জাতি বিষয়শ্রেণী:অন্টারিওর প্রথম জাতি বিষয়শ্রেণী:কেবেকের প্রথম জাতি বিষয়শ্রেণী:সাসকাচোয়ানের প্রথম জাতি বিষয়শ্রেণী:গ্রেট লেক উপজাতি বিষয়শ্রেণী:উত্তর-পূর্ব উডল্যান্ডসের আদিবাসী বিষয়শ্রেণী:মিশিগানের স্থানীয় আমেরিকান উপজাতি বিষয়শ্রেণী:মিনেসোটার স্থানীয় আমেরিকান উপজাতি বিষয়শ্রেণী:মন্টানার স্থানীয় আমেরিকান উপজাতি বিষয়শ্রেণী:উত্তর ডাকোটার স্থানীয় আমেরিকান উপজাতি বিষয়শ্রেণী:উইসকনসিনের স্থানীয় আমেরিকান উপজাতি বিষয়শ্রেণী:স্থানীয় আমেরিকান উপজাতি বিষয়শ্রেণী:সমতল উপজাতি বিষয়শ্রেণী:মিশিগানের উচ্চ উপদ্বীপ
মিস ইউনিভার্স ১৯৮৩, ৩২তম মিস ইউনিভার্স প্রতিযোগিতা, ১১ জুলাই ১৯৮৩ তারিখে সেন্ট লুইস, মিসৌরি, মার্কিন যুক্তরাষ্ট্রের কিয়েল অডিটোরিয়ামে অনুষ্ঠিত হয়। অনুষ্ঠান শেষে নিউজিল্যান্ডের লরেন ডাউনসকে মুকুট পরান বিদায়ী কানাডার কারেন ডায়ান বাল্ডউইন।  এ বছর ৮০ জন প্রতিযোগী প্রতিদ্বন্দ্বিতা করেছিল। নিউজিল্যান্ড এটাই প্রথম ও একমাত্র শিরোপা।  ফলাফল thumb|250px|Miss Universe 1983 participating nations and results  Placements  স্থাননির্ণয়  প্রতিযোগী  Miss Universe 1983  – Lorraine Downes 1st runner-up  – Julie Hayek 2nd runner-up  – Roberta Brown 3rd runner-up  – Lolita Morena 4th runner-up  – Karen Moore Top 12  – Nina Rekola   – Loana Rabecki   – Federica Moro   – Karen Dobloug   – Lee Lee Bang   – Ana Garcia   – Paola Ruggeri    তথ্যসূত্র   বহিঃসংযোগ  Miss Universe official website  বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা
গোলাম হোসেন (জন্ম: অজানা - মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  গোলাম হোসেন কুমিল্লা জেলার সদর উপজেলার তুলাতুলি গ্রামে। তার বাবার নাম মো. আফসার উদ্দিন মোল্লা এবং মায়ের নাম মমিনজান বেগম। তার স্ত্রীর নাম জাহানারা বেগম। তাদের দুই ছেলে ও দুই মেয়ে।   কর্মজীবন  গোলাম হোসেন চাকরি করতেন ইপিআরে। ১৯৭১ সালে কর্মরত ছিলেন সিলেট সেক্টরে। মুক্তিযুদ্ধ শুরু হলে তারা ঝাঁপিয়ে পড়েন যুদ্ধে। পাকিস্তান সেনাবাহিনীর ৩১ পাঞ্জাব রেজিমেন্ট তাদের আক্রমণ করে। সেই আক্রমণ তারা বীরত্বের সঙ্গে প্রতিহত করেন। ৪ এপ্রিল সিলেট শহরের টিবি হাসপাতালে অবস্থানরত পাকিস্তানি সেনাদের মুক্তিযোদ্ধারা আক্রমণ করেন। মুক্তিযোদ্ধাদের একটি দলের নেতৃত্ব দেন গোলাম হোসেন। এখানে অনেকক্ষণ যুদ্ধ হয়। পরাজিত পাকিস্তানি সেনারা অনেক ক্ষয়ক্ষতি স্বীকার করে খাদিমনগরে পালিয়ে যায়। প্রতিরোধযুদ্ধে তার ভূমিকা ছিল গুরুত্বপূর্ণ। পরে যুদ্ধ করেন ৫ নম্বর সেক্টরের ডাউকি সাবসেক্টরে।   মুক্তিযুদ্ধে ভূমিকা  সিলেট জেলার জৈন্তাপুরের অন্তর্গত তামাবিল ভারত-বাংলাদেশ সীমান্তে অবস্থিত। সীমান্তের ওপারে ভারতের ডাউকি। তামাবিলের পশ্চিমে জাফলং। ১৯৭১ সালের মুক্তিযুদ্ধে প্রতিরোধযুদ্ধ শেষে সিলেট অঞ্চলের মুক্তিযোদ্ধাদের একাংশ অবস্থান নেন ডাউকিতে। তারা বেশির ভাগ ছিলেন ইপিআর সদস্য। কয়েকটি দলে বিভক্ত। একটি দলের নেতৃত্বে ছিলেন গোলাম হোসেন। অন্যদিকে, তামাবিল ও জাফলংয়ে ছিল পাকিস্তান সেনাবাহিনীর অবস্থান। মুক্তিযোদ্ধারা প্রায়ই সীমান্ত অতিক্রম করে তামাবিল ও জাফলংয়ে পাকিস্তান সেনাবাহিনীকে আক্রমণ করতেন। এরই ধারাবাহিকতায় ২৫ জুন মুক্তিযোদ্ধাদের দুটি দল তামাবিলে অবস্থানরত পাকিস্তানি সেনাদের আক্রমণ করে। এই আক্রমণে সার্বিক নেতৃত্ব দেন বি আর চৌধুরী । একটি দলের নেতৃত্ব দেন গোলাম হোসেন।  মুক্তিযোদ্ধাদের আকস্মিক আক্রমণে পাকিস্তানিদের প্রতিরক্ষা ভেঙে পড়ে। ব্যতিব্যস্ত পাকিস্তানি সেনারা পেছনে সরে গিয়ে মুক্তিযোদ্ধাদের আক্রমণ প্রতিরোধের চেষ্টা করে। গোলাম হোসেন তার দল নিয়ে তখন ঝাঁপিয়ে পড়েন শত্রুর ওপর। তার সাহসিকতায় পাকিস্তানি সেনারা হতভম্ব হয়ে যায়। মুক্তিযোদ্ধাদের আক্রমণে ছিন্নভিন্ন ও তছনছ হয়ে পড়ে পাকিস্তান সেনাবাহিনীর প্রতিরক্ষা। এরপর সেনারা পালাতে শুরু করে। যে যেদিকে পারে পালিয়ে যায়। তারা ফেলে যায় সহযোদ্ধাদের মৃতদেহ, অস্ত্র, গোলাবারুদ ও খাদ্যসামগ্রী। মুক্তিযোদ্ধারা সেগুলো ডাউকিতে নিয়ে যান। এই যুদ্ধে গোলাম হোসেন অসাধারণ রণকৌশল ও বীরত্ব প্রদর্শন করেন। মূলত তার রণকৌশলের জন্যই পাকিস্তানিদের প্রতিরক্ষা ছিন্নভিন্ন হয়ে যায়। এর কয়েক দিন পর গোলাম হোসেন একদল মুক্তিযোদ্ধাকে সঙ্গে নিয়ে জৈন্তাপুরে পাকিস্তানি সেনাদের অ্যামবুশ করেন। সহযোদ্ধাদের নিয়ে একদিন রাতে তিনি ডাউকি থেকে রওনা দেন। সীমান্ত অতিক্রম করে শেষ রাতে পৌঁছেন জৈন্তাপুরে। পাকিস্তান সেনাবাহিনীর টহল দলের চলাচলপথের এক স্থানে তারা গোপনে অবস্থান নেন। সকাল হওয়ার পর পাকিস্তানি সেনাদের টহল দল সেখানে হাজির হওয়ামাত্র তারা আক্রমণ করেন। এতে হতাহত হয় অনেক সেনা।   পুরস্কার ও সম্মাননা   বীর প্রতীক  পাদটীকা     তথ্যসূত্র   বিষয়শ্রেণী:বীর প্রতীক বিষয়শ্রেণী:১৯৮১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
দুশো ছেষট্টি দিনে স্বাধীনতা হলো বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে প্রকাশিত একটি দালিলিক প্রমাণ গ্রন্থ। এই বইটি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে ঢাকা থেকে “মুক্ত পাবলিশার্স” কর্তৃক প্রকাশিত হয়।   মূল্যায়ন  এই বইটি সম্পর্কে বিভিন্ন জনের মূল্যায়ন হলোঃ  ২৫শে মার্চ, ১৯৭১-এর ভয়ংকর সেই কাল রাতে পাকিস্তানি সেনাবাহিনী আচমকা নিরস্ত্র-নিরীহ ঘুমন্ত বাঙালীদের গনহত্যা আরম্ভ করলে বাংলার বীর মুক্তিযোদ্ধারা মরণপণ যুদ্ধ করে কীভাবে তাদের আত্মসমর্পণ করতে বাধ্য করেছিল এবং আন্তর্জাতিক কূটনৈতিক প্রচেষ্টার মাধ্যমে মাত্র ২৬৬ দিনের রেকর্ড সময়ে কীভাবে আমরা ১৬ই ডিসেম্বর, ১৯৭১ স্বাধীনতা অর্জন করেছি তা মুজিবনগর সরকারের সাবেক ভ্রাম্যমাণ রাষ্ট্রদূত মুক্তিযোদ্ধা মুহাম্মদ নূরুল কাদির বিরচিত ‘দুশো ছেষট্টি দিনে স্বাধীনতা’ বইটি পড়লে জানতে পারবেন। মুক্তিযুদ্ধের রজত জয়ন্তী উপলক্ষে প্রকাশিত ‘দুশো ছেষট্টি দিনে স্বাধীনতা’ বইটি নতুন প্রজন্মের বন্ধুগণসহ সকলকে পড়ার জন্যে অনুরোধ জানাচ্ছি। - বেগম সুফিয়া কামাল  মুক্তিযুদ্ধ সম্পর্কে যারা জানতে চান মুহাম্মদ নূরুল কাদির কৃত ‘দুশো ছেষট্টি দিনে স্বাধীনতা’ বইটি তাঁদের অত্যন্ত প্রয়োজনীয় হয়ে দেখা দেবে। - মুহাম্মদ হাবিবুর রহমান   আরও দেখুন   বাংলাদেশের মুক্তিযুদ্ধ বিষয়ক বইয়ের তালিকা।   তথ্যসূত্র    বহিঃসংযোগ   বিষয়শ্রেণী:১৯৯৭-এর বই বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস